༧གོང་ས་མཆོག་ལ་གདོན་འདྲེས་གནོད་ཐུབ་ཀྱིན་ཡོད་པར་ང་ལ་ཡིད་ཆེས་མེད།༧གོང་ས་མཆོག་གི་སྐུ་ཚེ་ལ་གནོད་ཐུབ་ཀྱིན་རེད་ཞེས་ཡང་ང་ལ་ཡིད་ཆེས་མེད།ཁོང་འཕགས་པ་སྤྱན་རས་གཟིགས་ཀྱི་ངོ་བོ་ཡིན་པ་ང་ལ་ཡིད་ཆེས་ཡོད།ང་ཆུང་དུས་ནས་༧རྒྱལ་བ་རིན་པོ་ཆེ་སྤྱན་རས་གཟིགས་ཡིན་པ་ང་ལ་ཡིད་ཆེས་ཡོད་པ་མ་ཤིས་བར་དུ་ཡང་ཡིད་ཆེས་བྱེད་ཀྱིན་ཡིན།མི་གཞན་པས་ག་རེད་བཤད་ན་ཡང་ང་ལ་ཁྱད་པར་མེད།འདི་ངའི་ཡིད་ཆེས་དང་འདོད་པ་དང་ལམ་སྟོན་ཡིན་པས།ཁོང་སྤྱན་རས་གཟིགས་ཡིན་པར་ཡིད་ཆེས་བྱེད་ན་ང་ལ་ཡང་ཕན།གཞན་ལ་ཡང་ཕན།མི་ཚང་མ་ནོར་སྲིད་ཀྱི་རེད་པས།༧སྐྱབས་རྗེ་ཁྲི་བྱང་རིན་པོ་ཆེ་དང་།༧སྐྱབས་རྗེ་ཟོང་རིན་པོ་ཆེ།༧སྐྱབས་རྗེ་ཛེ་སྨད་རིན་པོ་ཆེ།དགེ་བཤེས་ཚུལ་ཁྲིམས་རྒྱལ་མཚན།ཁོང་རྣམས་ཀྱིས་ང་ལ་༧རྒྱལ་བ་རིན་པོ་ཆེ་སྤྱན་རས་གཟིགས་ཡིན་པ་གསུང་སོང་།ཁོང་ཚང་མས་རྫུན་སྨྲ་བ་ཡིན་ནམ།རྫུན་སྨྲ་བ་ཡིན་གྱི་མ་རེད་དྲན་གྱིས་འདུག།ཁོང་སྤྱན་རས་གཟིགས་ཀྱི་ངོ་བོ་ཡིན།བོད་ཀྱི་སྐུ་རྟེན་རྣམས་ཀྱི་ཡང་སྤྱན་རས་གཟིགས་རེད་གསུང་།སྤྱན་རས་གཟིགས་ཡིན་པའི་ལུང་བསྟན་ཡང་ཡོད།ཨོ་རྒྱན་རིན་པོ་ཆེའི་ལོ་བརྒྱ་སྔ་རོལ་གྱི་ལུང་བསྟན་ནང་ཡང་སྤྱན་རས་གཟིགས་ཀྱི་སྤྲུལ་པ་བོད་ནང་ཆོས་དར་བར་སྐུ་འཁྲུངས་གིན་རེད་གསུང་ཡོད།ཁོང་ཚང་མ་ནོར་ཡིན་ནམ།ང་ནི་གྲྭ་བ་དཀྱུས་མ་ཞིག་ཡིན་པས་བླ་མ་ཆེན་པོ་རྣམས་ཀྱི་གང་གསུང་པ་དེའི་རྗེས་སུ་འགྲོ་ཡིས་ཡོད།